Тема:                      Ҡылым йүнәлештәре.
Маҡсат: 1. Ҡылым йүнәлештәре тураһында төшөнсә биреү. Күнегеүҙәр, карточкалар яҙамында уҡыусыларҙың белемен байыҡтырыу, нығытыу;
       2. Уҡыусыларҙы тасуйри уҡырға өйрәтеү, яҙма телмәрен үҫтереү;
       3. Икмәккә ҡарата ихтирам тәрбиәләү.
Йыһаҙландырыу: 1. 6 синыф дәреслеге; 

                                 2. Ҡылым йүнәлештәре – таблица;
                                 3. Карточкалар.
Таҡтала:

1. Эштән арып ҡайтҡан егет йылғаға төшөп йыуынды.
2. Бөгөн ата - әсәләр йыйылышында уҡыу сифаты тураһында һөйләнелде.
3. Мотоциклыңды ҡыҙҙыр!

4. Күтәрешеп алып килә.

Дәрес барышы: I Ойоштороу мәле.

Уҡыусылар: Һаумы, Ҡояш!
                       Һаумы, ду6ым!

                       Һаумыһығыҙ, уҡытыусым!

                       Ҡояш, ғәләм, Тыуған ер!

                                      Йән тыныслығы бир!

                                      Мин сәләмәт, мин матур! 

                                      Салауат кеүек батыр!

                                      Яйлап ултырам хәҙер

                                      Дәрес тыңларға әҙер!
Уҡытыусы: - Һаумыһығыҙ, уҡыусылар! Ултырығыҙ! Һеҙҙең менән осрашыуыма бик шатмын.

· Кемдәр бөгөн дәрестә юҡ?
Уҡыусылар яуабы.

II. Үткән теманы үҙләштереүҙәрен тикшереү.

Уҡытыусы: Уҡыусылар, мин һеҙгә теге дәрестә өйгә нимә биргәйнем әле?...

Уҡыусылар: Ҡылым төркөмсәләрен ҡабатлап килергә.

Уҡытыусы: Эйе, бөгөн беҙ һеҙҙең менән теманы үҙләштереү маҡсатында тест эшләп үтәсәкбеҙ. Тиҙ генә дәфтәр бите алабыҙ һәм фамилияларҙы яҙып ҡуябыҙ.

                - Тест эшләй беләһегеҙме? Мин уҡыған бер нисә яуап араһынан берәүҙе генә һайлап яҙаһығыҙ.

Тест.

1. Уҡыу, яҙыу, килеү – был ҡылымдар ниндәй төркөмгә ҡарай?

А) исем

Б) уртаҡ

В) сифат

Г) хәл 
2. Исем ҡылым нимәне белдерә?
А) предметтың атамаһын

Б) предметтың билдәһен

В) эш – хәрәкәттең

Г) эш – хәрәкәттең билдәһен
3. Уҡырға, яҙырға, килергә - был ҡылымдар ниндәй төркөмгә ҡарай? 

А) исем

Б) уртаҡ 

В) сифат

Г) хәл.
4. Сифат ҡылымдар нимәне белдерә?
А) предметтың билдәһен

Б) эш – хәрәкәттең билдәһен

В) предметтың атамаһын

Г) предметтың эшен

Д) предметтың иҫәбен
5. Аллаға ышанған ас ҡалған. Һөйләмендә ҡайһы һүҙ үткән заман сифат ҡылым?

А) аллаға
Б) ышанған

В) ас

Г) ҡалған
6. Уҡыр, яҙыр, барасаҡ – был ҡылымдар ниндәй заманда килгән?
А) Үткән

Б) Хәҙерге

В) киләсәк
7. Хәл ҡылым ниндәй мәғәнә белдерә?

А) исем билдәһен

Б) эш – хәрәкәт исемен

В) эш – хәрәкәт ваҡытын, сәбәбен,рәуешен.

8. Хәл ҡылымдар ҡайһы рәт һорауҙарына яуап бирә?
А) нисә? Нисәнсе? Ниндәй? күпме?

Б) нимә? Ни эшләй? ни эшләгән?

В) ни эшләп? нисек? Ни эшләгәс?
9. Хәл ҡылымдар һөйләмдә нимәне асыҡлап килә?
А) исемде

Б) сифатты

В) һанды

Г) ҡылымды
10. –ғас, -гәс, -3ас, - кәс ялғауҙары ҡабул иткән хәл ҡылым ниндәй заманда килә?
А) үткән заман

Б) хәҙерге заман

В) киләсәк заман.
Яуаптар: 

1-а           6-в

2-в           7-в

3-б           8-в

4-б           9-г

5-б           10-а 

III. Яңы теманы аңлатыу.

Уҡытыусы: эшләп бөтһәгеҙ, эштәрегеҙҙе арттан алға йыйып бирегеҙ һәм дәфтәрҙәрегеҙҙе асып бөгөнгө числаны, теманы яҙып ҡуйығыҙ.

· Беҙ һеҙҙең менән ҡылым йүнәлештәре, уларҙың төрҙәре, нимәне аңлатыуы тураһында һөйләшәсәкбеҙ.

· - Хәҙер иғтибарҙы таҡтаға йүнәлтәйек. Беренсе һөйләмде Алмаз уҡый һәм эйә менән хәбәрен таба.

   Укыусы: Егет йыуынды.

   Уҡытыусы: Эйе, дөрөҫ. Бында эште кем эшләй?
· Шулай булғас, эш хәрәкәт кемгә йүнәлтелгән инде. (егеткә) Дөрөҫ, егеткә, эш – хәрәкәтте башҡарыусыға ҡарата йүнәлтелгән. Был ҡайтым йүнәлеше тип атала.

· Быға тағы бер  нисә миҫал ҡарап үтәйек: йыуынды, һөйләнә, тотонғандар.

· Таҡтаға ҡарайбыҙ. Бында ҡылымдың ниндәй осраҡтарҙа йүнәлеше булыуы күрһәтелгән. (Аңлатып үтәм).

Ҡайтым йүнәлеше.  

· н

· ын

Ҡылым                -   ен

· он

· өн

· Беҙ ҡарап үткән һөйләмдә ҡылым ниндәй ялғау менән яһалған?
Уҡыусылар: - ын ялғауы менән.

Уҡытыусы: - Шулай итеп, ҡайтым йүнәлеше эш - хәрәкәттең башҡарыусыға йүнәлеуен, ҡайтыуын аңлата. Ҡайтым йүнәлеше ҡылым нигеҙенә -н, -ын, -ен, -он ялғауҙары ҡушылыу менән яһала.

· Икенсе һөйләмгә күҙ һалайыҡ.

· Бөгөн ата - әсәләр йыйылышында уҡыу сифаты тураһында һ5йләнелде.

· Был осраҡта эш кем тарафынан башҡарыла? Эйе, был билдәле түгел.

· Шулай итеп, әгәр ҙә ҡылым белдергән эш (был осраҡта – һөйләнелгән) билдәһеҙ бер зат йәки предмет тарафынан башҡарыла ик9н, был төшөм йүнәлеше була.

· Тағы ла миҫалдар: биҙә - биҙәл – биҙәлде, биҙәлгән, эшләнгән, йыуылды, һөйләнә.

· Төшөм йүнәлеше ҡылым нигеҙенә -л, 

-ыл, -ел, -ол, -өл ялғауҙары ҡушылып                                                                                           яһала. (Таблицаға 3арайбыҙ)

-  Кемгә аңлашылманы, һорауҙарығыҙҙы бирегеҙ.

Уҡытыусы: Өсөнсө һөйләмде ҡарайыҡ:

Мотоциклыңды ҡыҙҙыр!

· Бында кемдер икенсе бер кемгә ни эшләй? Эйе, бойора, мотоциклын ҡыҙҙырырға ҡуша. Икенсе төрлө әйткәндә бер зат икенсе затҡа эште башҡарырға йөкмәтә. Был йөкмәтеү йүнәлеше була.

Мәҫәлән: индер, ҡыҙҙыр, йөҙҙөр.

· Таҡталағы таблицаға ҡарайыҡ һәм ялғауҙарын иҫтә ҡалдырайыҡ. Йөкмәтеү йүнәлеше ҡылым нигеҙенә -т ялғауы, - дыр, - дер, - дор, - дөр, - ҙыр, - ҙер, - ҙөр, - ялғауҙары, - ҡар, - кәр, - ҡыр, - ғар, -гәр кеүек ялғауҙар 3ушыу юлы менән яһалалар.

· Таҡталағы миҫалда ҡылым ниндәй ялғау ҡушылып яһалған? 

Уҡыусылар: - ҙыр ялғауы 3ушыу юлы менән яһалған.

Уҡытыусы: Дүртенсе һөйләмде тикшерәйек.

Күтәрешеп алып килде.

Бында ҡылым – күтәрешеп. Кемдәр эште башҡара?

Уҡыусылар: Был һөйләмдә эште башҡарыусы билдәһеҙ.

Уҡытыусы: Эйе, дөрөҫ. Әммә эште башҡарырға кемдер ярҙам итә. Был уртаҡлыҡ йүнәлеше эштең бер нисә кешегә уртаҡ булыуын белдерә.

· Беҙ ҡарап үткән һөйләмдә ҡылым ниндәй ялғау менән яһалған?

Уҡысылар: - еш ялғауы менән.

Уҡытыусы: Эйе, дөрөҫ. Уртаҡлыҡ йүнәлешенең ялғауҙары таҡтала бирелгән.

· Беҙ һеҙҙең менән дүрт йүнәлеш менән таныштыҡ, тағы берәү – төп йүнәлеш бар. Был йүнәлеш эштең башҡарыусы эшләүен йәки эшләмәүен белдерә. Был йүнәлеште башҡаларынан айырып тороусы ялғау булмай,

Миҫалдар: эшләй, һөйләй, ҡайта, китә, ҡайталар, китәләр.

· Тағы ла бер тапҡыр ҡағиҙәгә күҙ йүгертеп сығығыҙ һәм таҡтаға ҡарайбыҙ.

IV.  Күнегеүҙәр эшләү.

(Таҡтала Һүҙҙәр яҙылған, уҡыусылар ниндәй йүнәлештә килеүен әйтергә тейеш)

инде                               көтөш

эшләште                        кейен

һөйләт                            тегелгән

башланды                     яҙҙыр

уҡылған                         ҡыҙҙыр

Уҡытыусы: - Афарин, уҡыусылар. Теманы аңлағанһығыҙ. Тағы ла бер тапҡыр нығытыу өсөн һәр уҡыусы берәр миҫал әйтә һәм был һүҙ ниндәй йүнәлештә икәнен аңлата.

(Уҡыусылар миҫал килтерә)

· Хәҙер 255 – се күнегеүгә күсәбеҙ.

Йә, Айҙар, күнегеуҙә нимә ҡушылған?   Тексты ла уҡып сыҡ. (Айҙар тексты уҡый).

· Бында нимә тураһында һүҙ бара?
Уҡыусылар: Икмәк ҡәҙере, ҡала балаларының икмәктең ҡайҙа үҫеүен белмәүе тураһында, һ.б. (Уҡыусылар менән икмәк тураһында һөйләшәбеҙ).

Уҡытыусы: Хәҙер күнегеүҙә ҡушылғанды эшләйек. Дәфтәрегеҙгә ҡылым йүнәлештәре булған һөйләмдәрҙе яҙығыҙ һәм ҡылым йүнәлештәренең затын, һанын, йүнәлешен билдәләгеҙ һәм мәғәнәләрен телдән аңлатып китерһегеҙ.
  

       V. Өйгә эш биреү.

Уҡытыусы: Өйгә 258 – се күнегеү. Бында ҡылым йүнәлештәрен табырға һәм таблицаға һалып тикшерергә ҡушылған.

Бер һөйләмде тикшереп үтәйек.

Ҡүҙәй тауҙарын, урмандарын ҡаплап ятҡан ҡар тауҙары ирей башланы.

Башланы – 3айтым йүнәлеше, - ын ялғауы, хәҙерге заман, берлектә, III зат, хәбәр.

· Нисек эшләргә икәне аңлашылдымы?
                         VI.  Йомғаҡлау.

Уҡытыусы: Шулай итеп, беҙ бөгөн һеҙҙең менән ҡылым йүнәлештәре менән танышып үттек. Рәзинә, ҡайтым йүнәлеше ниндәй ялғауҙар менән яһалды инде?
· Лилиә, йәкмәтеү йүнәлешенең ялғауҙарын әйтеп үт әле.
VII.  Баһалау

Бөгөнгө дәрестә һеҙҙең яуаптарығыҙ менән ҡәнәғәтмен, шуға тик яҡшы билдәләр генә ҡуям. Киләһе дәрестәрҙә лә шулай әүҙем булығыҙ.


Һау булығыҙ!

